Adelphia.jpg (187.16 KiB) 2264 keer bekeken
Ignazio Bibolini.jpg (153.18 KiB) 2195 keer bekeken
Ingmar-1.jpg (194.48 KiB) 2143 keer bekeken
Ignacio Agramonte.jpg (230.82 KiB) 2054 keer bekeken
karakorum.jpg (92.69 KiB) 1945 keer bekeken
van der Giessen maart 1958.jpg (117.32 KiB) 1915 keer bekeken
Magdalena-1.jpg (64.47 KiB) 1840 keer bekeken
Magdalena-2.jpg (87.36 KiB) 1840 keer bekeken
Maipo.jpg (156.11 KiB) 1774 keer bekeken
Marine Fiddler.jpg (169.42 KiB) 1656 keer bekeken
Rio Neuquen.jpg (157.12 KiB) 1391 keer bekeken home / recepten / Soep / Heldere paddenstoelensoep met gerookte zalmspies
Roomsoep van groene kool met langoustines en spek 115**** Kapasiteit 27 188
Meeste toetse Hitoshi Ono (98)
Beste uitslag Kwarteindrondte in 2019
Die Japanse nasionale rugbyspan (ook bekend as "Die Kersiebloeisels" of die Dapper Bloeisels) is 'n sportspan wat Japan in internasionale rugby verteenwoordig. Rugby word in Japan deur die Japanse Rugbyvoetbalunie, wat in 1926 gestig is, geadministreer. Die Japanse rugbyspan is tans (12 November 2019) agtste op Wêreldrugby se wêreldranglys gelys. Die span neem jaarliks deel aan Wêreldrugby se Stille Oseaan Nasiesbeker teen Fidji, Kanada, Samoa, Tonga en die Verenigde State. Japan het voorheen ook aan die Asiatiese Kampioenskap deelgeneem en dié toernooi 25 keer gewen, by verre meer as enige ander span. Japan vorm tradisioneel die sterkste rugbymag in Asië en het tot dusver aan elke rugbywêreldbekertoernooi deelgeneem; hulle het in 2019 die eerste toernooi op Asiatiese bodem gehuisves.
Die openingswedstryd van die Rugbywêreldbeker 2019 teen Rusland in Chōfu
Japanse rugby dateer terug na 1866, toe dit in die verdragshawens gespeel is. Die eerste plaaslike universiteitsspanne is in 1899 gestig en Japan se eerste bekende internasionale wedstryd is in 1932 teen 'n Kanadese span gespeel. Beroemde Japanse spele sluit in 'n oorwinning oor die Opkomende All Blacks in 1968 en 'n net-net 6–3-verlies teen Engeland in 1971. Beroemde Japanse oorwinnings sluit in 'n 28–24 oor Skotland XV in 1989 en 'n 23–8 oor Wallis in 2013. Tydens die Rugbywêreldbeker 2007 het Japan 'n 12–12-gelykop teen Kanada aangeteken. In 2011 het Japan sy vordering getoon deur die 2011 Stille Oseaan Nasiesbeker teen Fidji, Samoa en Tonga te wen. Verdere vooruitgang is gedoen toe Japan in 2014 tien agtereenvolgende toetsoorwinnings aangeteken het ('n rekord vir 'n Vlak 2-span) en vir die eerste keer onder die wêreld se beste tien spanne was. Dit het in 2015 voortgeduur toe hulle hul eerste van drie groot verrassings behaal en die Springbokke tydens die Rugbywêreldbeker 2015 se poelfase 34–32 kon klop. Hul tweede groot verrassing was hul 19–12-oorwinning oor die destydse nommer 2 span Ierland tydens die Rugbywêreldbeker 2019 se poelfase. Vervolgens het hulle na 'n 28-21-oorwinning oor Skotland tot hul eerste kwarteindstryd nog gevorder, maar is deur Suid-Afrika 3-26 geklop.
1.1 Japan tydens die Rugbywêreldbeker
1.5 Onder Eddie Jones (2012–2015)
1.6 Onder Jamie Joseph (sedert 2016)
Die eerste gedokumenteerde geleentheid waarop daar in Japan rugby gespeel is was in 1874 toe Britse matrose 'n wedstryd in Jokohama gespeel het. Die sport is in 1899 deur Professor Edward Bramwell Clarke en Tanaka Ginnosuke aan studente by Keio Universiteit voorgestel. Japan se eerste internasionale wedstryd het op 31 Januarie 1932 toe 'n handelsending van Kanada 'n rugbyspan na die eilandnasie gebring het. Die Japannese het 9 – 8 gewen.
Op 28 Mei 1989 het 'n sterk Japannese span afgerig deur die gedugte taktikus Hiroaki Shukuzawa 'n verswakte Skotland, wat sonder nege Britse Leeus wat op toer na Australië was moes speel, vir die eerste keer by die Chichibunomiya-rugbystadion 28–24 verslaan. Die Japannese span het Kobe Staal staatmakers soos die senter Seiji Hirao (kaptein), en slot Atsushi Oyagi en Toshiyuki Hayashi (wat 38 keer vir Japan gespeel het en 'n lid van Oxford Universiteit se beste XV van alle tye was) ingesluit. Sinali Latu, die agsteman was toe 'n vierdejaar student by Daito Bunka Universiteit en die vinnige Yoshihito Yoshida wat vleuel gespeel het, (nommer 14) was 'n derdejaar student by Meiji Universiteit. Skotland het 'n ongelooflike aantal strafskoppe misgeskop en geweier om die skoppen wat aangebied is te gebruik. Dit was so te sê dieselfde span wat Japan se oorwinning in die Rugbywêreldbeker oor Zimbabwe in 1991 behaal het.
Japan tydens die Rugbywêreldbeker[wysig | wysig bron]
Japan het Asië in nege Rugbywêreldbekertoernooie sedert die eerste toernooi in 1987 verteenwoordig.
Japan, afgerig deur Hiroaki Shukuzawa, het die span se eerste oorwinning tot dusver in 1991 behaal met 'n beslissende 52–8 oorwinning teen Zimbabwe in Belfast.
Met die Rugbywêreldbeker in 1995 het 'n onverskrokke Niue-Seelandse All Blackspan Japan met 'n Wêreldbekerrekordtelling van 145–17 in Bloemfontein verslaan. Die uitslag het die ontwikkeling van rugby in Japan vir verskeie jare erg geknou.
Sedertdien het Japan Taiwan 155–3 geklop in 'n 2003-kwalifiseringwedstryd op 5 Julie 2002. Dit het gehelp om die publiek se siening ietwat te verbeter en Japan se oorheersing in Asië bevestig.
Tydens die vyfde Rugbywêreldbeker 2003 wat in Australië gehou is, is Japan, afgerig deur Shogo Mukai, beskou as een van die beste van die kleiner rugbylande en het die span baie vriende gewen. Die span het egter nie daarin geslaag om enige wedstryde te wen nie.
Die nasionale afrigter, Mitsutake Hagimoto (aangestel in 2004 nadat hy die Top Liga-titel met die Kobe Kobelco Steelers gewen het) het versoek om die "Dapper Bloeisel" meer konsekwent sukses te laat behaal. Die kaptein was Takuro Miuchi (No. 8), van NEC Green Rockets. Hagimoto se eerste wedstryd was 'n teleurstellende 19–19 gelykop teen Korea in Tokio op 16 Mei 2004.
Japan het in Julie teen Italië 19–32 verloor – die uitslag kon egter maklik anders gewees het as Daisuke Ohata nie die bal laat val het en so 'n seker drie verlore laat gaan het nie. Op Saterdag 13 November 2004 het 'n verrassend swak Japan toerspan 8–100 verloor teen 'n volsterkte Skotland op McDiarmid Park in Perth in die Kaledoniese Skotse rugbystreek, 'n rekordtelling vir Skotland. 'n Week later, op 20 November, het die span 10–25 teen Roemenië op die Steaua-sokkerstadion in Boekarest verloor; en op 26 November moes Japan 'n vernederende 0–98 nederlaag teen Wallis by die Millennium-stadion deurmaak. Dit was Wallis se grootste oorwinning ooit op 'n Vrydagaand in Cardiff voor 'n reuse 56 380 skare.
Japan teen Tonga by Honjo-stadion op 4 Junie 2006
Japan het die Arabiese Golf (41ste op die Wêreldranglys) op 16 April 2006 82–9 geklop. Die kaptein was Daisuke Ohata. 'n Week later het Japan Korea 50–14 geklop, weer op die Chichibunomiya-rugbystadion. Japan het Georgië op 14 Mei 2006 32–7 geklop. In die wedstryd het Daisuke Ohata 'n driekuns behaal om die wêreldrekord vir die meeste toetsdrieë in te palm. Hy het in die wedstryd die 65 merk gehaal, een meer as die vorige rekordhouer David Campese.
Japan het 16–57 teen Tonga verloor in die openingswedstryd in die IRB Stille Oseaan Vyfnasies-wedstryd op 4 Junie 2006 – ondanks 'n goeie eerste helfte wat 15–13 in die guns van Tonga geëindig het.
Ten spyte van die span se teleurstellende vertoning in die toernooi waarin Japan slegs die "houtlepel" kon wen is Jean-Pierre Elissalde as hoofafrigter bevestig op 14 Julie 2006. Hy is in September 2006 afgedank toe hy 'n pos aanvaar het by 'n Franse klub, Aviron Bayonnais, sonder om dit met die JRFU te bespreek. Osamu Ota het daarna as afrigter waargeneem. Op 26 Oktober 2006 het die Japanse Rugbyvoetbalunie algemene bestuurder Osamu Ota aangekondig dat John Kirwan vanaf 1 Januarie 2007 as hoofafrigter sou oorneem.
Op 9 April 2007 het die span by hulle eerste oefenkamp sedert Kirwan se aanstelling op die NHK nasionale nuus verskyn, 'n teken van die groeiende verwagtings en belangstelling in die span. Hy het voor die kamera verklaar: "Ons wil die wêreld se fiksste span wees," 'n tipiese uitspraak van vertroue deur die afrigter. Hy het bygevoeg dat hy wou hê dat Japan op sy sterk punte moes bou wat hy gesê het spoed en ratsheid is, en dat die span rugby moes speel "waarvan groot manne nie hou nie."
Die eerste wedstryd onder Kirwan op 22 April 2007 teen Korea het die Kersiebloeisels maklik gewen met 82–0, en sewe nuwe spelers is ingevoer. James Arlidge het twee van die veertien drieë gedruk en tien uit tien verdoel.
Onder Eddie Jones (2012–2015)[wysig | wysig bron]
Eddie Jones het in 2012 by Kirwan oorgeneem. Hy het op 19 September 2015 tydens die Rugbywêreldbekertoernooi 'n skokoorwinning in hul eerste wedstryd teen die Springbokke behaal. Die telling was 34–32 in Japan se guns en word as die "grootste ontsteltenis" in die rugbygeskiedenis beskou. Op 3 Oktober 2015 het Japan Samoa met 26–5 geklop en op 11 Oktober 2015 die Verenigde State met 28–18. Ten spyte van sy drie oorwinnings kon Japan egter nie tot die uitklopfasie vorder nie; die eerste span tot dusver wat ondanks drie poeloorwinnings in die poelfase uitgeskakel is.
Onder Jamie Joseph (sedert 2016)[wysig | wysig bron]
Jamie Joseph lewer 'n toespraak tydens 'n Sunwolves-wedstryd op 12 Mei 2018
Na die 2015-toernooi het verskeie voorlopige afrigters by Eddie Jones oorgeneem en sedert 2016 word Japan deur Jamie Joseph afgerig. Hy het Japan met die oog op die Rugbywêreldbeker 2019 op eie bodem voorberei.
Tydens die Junie 2018-toetse het Joseph Japan tot 'n gelykop teen Italië gelei, nadat Japan die eerste toets met 34–17 gewen, maar die tweede met 25–22 verloor het. Japan het later Georgië met 28–0 op Toyota-stadion geklop.
In 2019 het Japan die Stille Oseaan Nasiesbeker met oorwinnings oor Fidji, Tonga en die Verenigde State sonder verlore wedstryde ingepalm.
Japan het as gasheer van die Rugbywêreldbeker 2019 opgetree en die span kon hul skokoorwinning van 2015 herhaal, deur die tweede plekspan van die wêreldranglys, Ierland, met 19–12 op Shizuoka-stadion in Fukuroi, Shizuoka, te klop. Japan het vir die eerste keer in sy rugbygeskiedenis tot die kwarteindrondte gevorder, nadat hulle Skotland met 28–21 op die Internasionale Stadion Jokohama kon klop, nadat dit die nag tevore deur die tifoon Hagibis geteister is.
Japan se plek op die wêreldranglys die afgelope jare
Japan het teen 12 November 2019 154 van hulle 352 toetswedstryde gewen, 'n wenrekord van 43,75%.
Japan se toetsrekord teen alle lande: (Korrek op 12 November 2019)
Arabiese Golf 3 3 0 0 100
Argentinië 6 1 5 0 26,7
Australië 5 0 5 0 0
Australië A 4 0 4 0 0
Australiese Universiteite 6 2 4 0 33,3
Opkomende Wallabies 2 1 0 1 50
Sjinees Taipei 4 4 0 0 100
Engeland XV 5 0 5 0 0
Engeland Saxons 2 0 2 0 0
Engeland Studente 1 0 1 0 0
Cambridge-universiteit 4 1 3 0 25,0
Oxford-universiteit 4 0 4 0 0
Oxford en Cambridge 3 0 3 0 0
Fidji 18 4 14 0 22,2
Sjabloon:PHIru 2 2 0 0 100
Frankryk XV 6 0 6 0 0
Georgië 6 5 1 0 83,3
Hongkong 29 25 4 0 86,2
Ierland 8 1 7 0 12,5
Ierland Studente 1 0 1 0 0
Italië 7 2 5 0 25
Kanada 25 15 8 2 60
Brits-Columbië Bears 6 2 2 2 33,3
Sjabloon:KAZru 5 5 0 0 100
Korea 36 29 6 1 80,1
Nederland 1 0 1 0 0
Nieu-Seeland 4 0 4 0 0
Nieu Seeland XV 2 0 2 0 0
Opkomende All Blacks 8 1 7 0 12,5
Māori 1 0 1 0 0
Nieu-Seelandse Universiteite 15 2 11 2 13,3
Queensland Reds 1 0 1 0 0
Roemenië 6 5 1 0 83,3
Rusland 6 5 1 0 83,3
Samoa 15 4 11 0 26,7
Skotland 8 1 7 0 12,5
Skotland XV 4 1 3 0 25
Sjabloon:SINru 1 1 0 0 100
Suid-Afrika 2 1 1 0 50
Sjabloon:SRIru 3 3 0 0 100
Sjabloon:THAru 1 1 0 0 100
Tonga 18 9 9 0 50
Uruguay 3 2 1 0 66,7
Sjabloon:UAEru 3 3 0 0 100
Verenigde State 24 10 13 1 41,7
Wallis 10 1 9 0 10
Wallis XV 4 0 4 0 0
Walliese Klubs 1 0 1 0 0
Totaal 352 154 188 10 43,75
↑ (en) "Brave Blossoms break into top ten". irb.com. Besoek op 27 Maart 2018.
↑ (en) "Japan pull off greatest shock in World Cup history". ESPNscrum. 19 September 2015. Besoek op 12 November 2019.
↑ (en) "Rugby World Cup: Japan's Shocking Upset Commands Attention". The New York Times. 21 September 2015. Besoek op 12 November 2019.
↑ (en) "Japan beat South Africa". The Guardian. 19 September 2015. Besoek op 12 November 2019.
↑ (en) "Joyous fans roar Japan to thrilling win and place in the knockouts". Rugby World Cup. 13 Oktober 2019. Besoek op 12 November 2019.
↑ (en) "Springboks 'push the right buttons' to end Japan's party". Rugby World Cup. 20 Oktober 2019. Besoek op 12 November 2019.
↑ (en) "Rugby World Cup 2015: South Africa 32–34 Japan". BBC. 19 September 2015. Besoek op 4 November 2019.
↑ (en) Rees, Paul (11 Oktober 2015). "Japan sign off with third win of the tournament by beating the USA". The Guardian. Besoek op 4 November 2019.
↑ (en) McCurry, Justin; Doward, Jamie (28 September 2019). "High fives and Guinness as Japan celebrates latest rugby shock". The Guardian. Besoek op 4 November 2019.
↑ (en) Cary, Tom; Stokes, Ali (28 September 2019). "Sensation of Shizuoka: Japan shock Ireland with another historic Rugby World Cup upset". The Telegraph. Besoek op 4 November 2019.
↑ (en) Kitson, Robert (13 Oktober 2019). "Japan hang on to reach Rugby World Cup last eight and send Scotland out". The Guardian. Besoek op 4 November 2019.
↑ 17,0 17,1 (en) "International Rugby Union Statistics – Japan". ESPNscrum. Besoek op 12 November 2019.
Wikimedia Commons het meer media in die kategorie Japanse nasionale rugbyspan.
Ontsluit van "http://af.wiki.sxisa.org/w/index.php?title=Japanse_nasionale_rugbyspan&oldid=2069431"
Die bladsy is laas op 12 November 2019 om 19:00 bygewerk.